મહારાષ્ટ્ર: કોંગ્રેસ-રાકાંપાએ પ્રકાશ આંબેડકરને ગઠબંધનનો પ્રસ્તાવ મોકલ્યો
સોમવાર, માર્ચ 25 2019, 09:06 Hrs(IST)
નવગુજરાત સમય | Publish Date: Mar 3 2019 7:53PM
ભાજપા વિરુદ્ધ લડતમાં પ્રકાશ આંબેડકરની શરતોને સ્વીકારવા તૈયાર મહારાષ્ટ્ર વિપક્ષ ગઠબંધન
લોકસભા ચૂંટણીને ધ્યાનમાં રાખી કોંગ્રેસ અને રાકાંપાએ મહારાષ્ટ્રમાં ભાજપા વિરુદ્ધ નીતિ ઘડતા ગઠબંધનમાં જોડાવા માટે દલિત નેતા પ્રકાશ આંબેડકરનો સંપર્ક સાંધ્યો છે. આ સિવાય તેમને આરએસએસને બંધારણીય માળખામાં ઢાળવાના મુદ્દે પોતાની પ્રસ્તાવના આપવા જણાવાયું છે.
ઉલ્લેખનીય છે કે, બંધારણ ઘડવૈયા બી આર આંબેડકરના પૌત્ર પ્રકાશ આંબેડકર વંચિત બહુજન આઘાડીના પ્રમુખ છે.
પ્રકાશ આંબેડકરે ચૂંટણી પહેલા ભાજપા વિરોધી મહાગઠબંધનમાં સામેલ થવા પર કેટલીક શરતો મૂકી હતી. જેમાં તેમણે રાજ્યની 48 સીટોમાંથી 12 લોકસભા સીટોની માંગ કરી હતી. આ સિવાય કોંગ્રેસ તરફથી RSSને બંધારણીય માળખામાં ઢાળવા માટે યોજનાની માંગ પણ કરી હતી.
કોંગ્રેસના વરિષ્ઠ નેતા રાધાકુષ્ણ વિખે પાટિલ અને રાકાંપાના પ્રદેશ પ્રમુખ જયંત પાટિલે શક્રવારે પ્રકાશ આંબેડકરને એક સંયુક્ત પત્ર લખી તેમને બંધારણ અને લોકતંત્ર બચાવવા માટે ભાજપા અને મોદી સરકાર વિરુદ્ધ લડતમાં ગઠબંધનથી જોડાવા અનુરોધ કર્યો હતો.
સૂત્રો મુજબ પત્રમાં જણાવાયું હતું કે, અમે તમારી પ્રસ્તાવનાને મંજૂર કરી શકીએ છીએ, અને તે લેખિતમાં આપવા તૈયાર છીએ. સીટ વહેંચણીના ચર્ચા સામે બેસીને ઉકેલી શકાય એમ છે.